google/wiki40b huggingface dataset:
बांसवाड़ा

परिचय

ऐतिहासिक तौर पर वागड़ राज्य की स्थापना के कई तथ्य पाए जाते हैं। एक मान्यता के अनुसार बंसिया भील ने बांसवाड़ा (Banswara) की नीव रखी थी जबकि एक दूसरा मत यह है कि गुहिलोतों ने वागड़ राज्य की स्थापना की थी। इन तथ्यों के बावजूद ज्यादातर यही माना जाता है कि इस राज्य के वास्तिवक संस्थापक सामन्तसिंह थे। उन्होंने 1179 ईस्वी के लगभग वागड़ प्रदेश को अधिकृत किया। सामन्तसिंह के पुत्र सिंहडदेव के पौत्र वीरसिंह देव (विक्रम सम्वत 1343—1349) तक वागड़ के गुहिलवं​शीय राजाओं की राजधानी बड़ौदा—डूंगरपुर थी। जब वीरसिंह के पोते डूंगरसिंह ने डूंगरपुर शहर बसाकर इसे अपनी राजधानी बनाया तब से वागड़ के राज्य का नाम उसकी नई राजधानी के नाम से डूंगरपुर प्रसिद्ध हुआ। कस्बे के पूर्व में प्रतिवेशी पहाड़ियों द्वारा बने एक गर्त में बाई तालाब नाम से ज्ञात एक कृत्रिम तालाब है जो महारावल जगमाल की रानी द्वारा निर्मित बताया जाता है। लगभग 1 किलोमीटर दूर रियासत के शासकों की छतरियां हैं। कस्बे में कुछ हिन्दू व जैन मन्दिर व एक पुरानी मस्जिद भी है। अब्दुल्ला पीर दरगाह निकटस्थ ग्राम भवानपुरा में स्थित है। इस स्थान पर प्रतिवर्ष बोहरा जाति के लोग बड़ी संख्या में एकत्रित होते हैं। माही परियोजना बांध की नहरों में पानी वितरण के लिए शहर के पास निर्मित कागदी पिक-अप-वियर है जो सैलानियों के लिए आकर्षण का मुख्य केन्द्र है।
बांसवाडा का नामांकरण भील सरदार बांसिया के नाम पर हुआ
विमलेश कांति वर्मा

डॉ॰ विमलेश कांति वर्मा हिन्दी साहित्यकार तथा प्राध्यापक हैं। इन्होंने पिछले चार दशकों से भी अधिक समय से निरंतर अनुप्रयुक्त भाषाविज्ञान, कोश निर्माण, पाठालोचन, अनुवाद और सांस्कृतिक अध्ययन के क्षेत्र में अपनी देश-विदेश में सशक्त उपस्थिति दर्ज़ कराई है। डॉ. विमलेश कांति वर्मा ने हिंदी भाषा, साहित्य और भारतविद्या के क्षेत्र में 20 पुस्तकें लिखीं हैं और 60 शोध-पत्र प्रकाशित किए हैं। बुल्गारिया की सरकार ने डॉ. वर्मा को अनुवादों के माध्यम से भारत और बुल्गारिया के मध्य सांस्कृतिक संबंध मजबूत करने के लिए दो बार राष्ट्रीय सम्मान दिए हैं।
डॉ. वर्मा दिल्ली विश्वविद्यालय में चार दशकों से हिंदी भाषा, साहित्य और अनुप्रयुक्त भाषा विज्ञान पढ़ा रहे हैं। इन्हें टोरेन्टो विश्वविद्यालय, कनाडा (1973), सोफिया विश्वविद्यालय, बुल्गारिया (1974-78) तथा साउथ पैसिफिक विश्वविद्यालय, सुवा, फिजी द्वीपसमूह (1986) में हिंदी शिक्षण योजना शुरू करने का श्रेय जाता है।
एक विदेशी भाषा के रूप में हिंदी के शिक्षण के लिए इन्होंने जो हिंदी शिक्षण उपकरण विकसित किए, वे देश विदेश में बहुत लोकप्रिय हुए। इनका बुल्गारियाई-हिंदी शब्दकोश जो गवर्नमेंट पब्लिशिंग हाउस से प्रकाशित है, शब्दकोश रचना के क्षेत्र में मानक है। इन्होंने अनेक बुल्गारियाई शास्त्रीय ग्रंथों का हिंदी में अनुवाद किया। हाल ही में प्रकाशित इनकी दो रचनाएं ‘लर्न्स इलस्ट्रेटेड हिंदी इंगलिश डिक्शनरी’ तथा ‘स्टडीज ऑन हिंदी: ए कॉम्प्रिहेन्सिव बिबलियोग्राफी’ अंतरराष्ट्रीय और घरेलू बाजार में खूब बिक रही हैं।
लावा शंकु

ज्वालामुखी उदभेदन पर भूगर्भ से निलकने वाले केवल लावा से बने शंकु को लावा शंकु कहते हैं।
सुमित्रा कुमारी सिन्हा

सुमित्रा कुमारी सिन्हा (१९१३-३० सितंबर १९९४) हिन्दी की लोकप्रिय कवयित्री तथा लेखिका थीं। उनका जन्म उत्तर प्रदेश के फ़ैज़ाबाद जिले में हुआ। स्वाधीनता आंदोलन में उनका सक्रिय योगदान रहा। कवि-सम्मेलनों में मधुर कंठ से कविता पाठ करने वाली सुमित्रा कुमारी सिन्हा आकाशवाणी लखनऊ से सम्बद्ध रही। उन्होंने बाल साहित्य के क्षेत्र में भी महत्वपूर्ण काम किया है। उनके पुत्र अजीत कुमार सिन्हा एक प्रतिभा संपन्न लेखक हैं। उनकी पुत्री कीर्ति चौधरी ने तार सप्तक की प्रसिद्ध कवियित्री के रूप में अपनी पहचान बनाई।
प्रमुख रचनाएँ-
कविता संकलन - विहाग - १९४०, आशापर्व - १९४२, बोलों के देवता - १९५४।
कहानी संग्रह - अचल सुहाग - १९३९, वर्ष गाँठ - १९४२।
अन्य रचनाएँ - पंथिनी, प्रसारिका, वैज्ञानिक बोधमाला, कथा कुंज, आँगन के फूल, फूलों के गहने, आंचल के फूल, दादी का मटका।
पादप संकरण

पादप-संकरण, फसलों की नवीन समुन्नत किस्मों को विकसित करने हेतु किसी फसल की दो भिन्न गुणोंवाली अर्थात, एक कम वांछित गुणोंवाली और दूसरी अपेक्षाकृत अधिक वांछित गुणों वाली, पृथक प्रजातियों के मध्य कृत्रिम पादप प्रजनन कराकर एक सर्वथा नवीन प्रजाति विकसित करने को पादप-संकरण कहते हैं। पादप-संकरण के फलस्वरूप विकसित नवीन समुन्नत फसल किस्म को संकर या हाइब्रिड कहते हैं।
१३८६ ईसा पूर्व

१३८६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३८६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जिब्राल्टर पाउण्ड

इतिहास

1898 तक, जिब्राल्टर में मुद्रा की स्थिति जटिल थी, रियल व्यवस्था में ब्रिटिश, स्पेनिश और जिब्राल्टेरियन सिक्के मिले-जुले थे। 1898 में ब्रिटिश पाउंड को अधिकृत मुद्रा का दर्जा दिया गया। 1927 के बाद से जिब्राल्टर अपने बैंकनोट, 1988 के बाद से अपने सिक्के जारी कर रहा है।
करमानशाह प्रांत

विवरण

करमानशाह प्रान्त में १४ शहरिस्तान (ज़िले) हैं। इसकी राजधानी ८.२ लाख की आबादी वाला करमानशाह शहर है जो सफ़ीद कूह पहाड़ की ढलानों पर बसा हुआ है। यहाँ एक विशेष प्रकार का ईरानी क़ालीन बनता है जिसका नाम ही करमानशाह क़ालीन है। इस इलाक़े की चावल से बनी 'नान बिरेन्जी' मिठाई प्रसिद्ध है और यहाँ से 'रोग़न करमानशाही' नाम का मिलने वाला तेल ईरान-भर में मशहूर है। इधर एक 'गिवे' नाम की ख़ास जूती भी बनती है।
इस प्रान्त में बहुत से प्राचीन खँडहर  मिलते हैं जो हख़ामनी साम्राज्य और सासानी साम्राज्य के ज़माने में निर्मित हुए थे। इनमें बीस्तून शिलालेख प्रसिद्ध है जो दारयूश महान ने बनवाया था और जिसमें तीन भाषाओँ (पुरानी फ़ारसी, एलामी भाषा और अक्कादी भाषा) में लिखा है। इसी शिलालेख के ज़रिये पुरानी फ़ारसी में प्रयोग होने वाली अंकन लिपि (क्यूनीफ़ॉर्म) समझी जा पाई है।
डोपिगं

जैसा की हम जानते हैं कि सेमीकंडक्टर को हम चालक या अर्धचालक किसी भी रूप में इस्तेमाल कर सकते हैं लेकिन शुद्ध रूप में एक सेमीकंडक्टर एक कुचालक के तरह काम करता है। शुद्ध रूप का मतलब है कि उसके बाहरी ऑर्बिट में पुरे चार एलेक्ट्रोंस रहते है जैसा कि आप यहाँ देख सकते हैं। इस तरह के सेमीकंडक्टर को हम इंट्रीसिक सेमीकंडक्टर कहते हैं। एक इंट्रीसिक सेमीकंडक्टर को हम दोनों तरह से इस्तेमाल नहीं कर सकते. इसे चालक और कुचालक दोनों तरह से इस्तेमाल करने के लिए हमें इसमें कुछ अशुद्धता मिलानी पड़ती हैं। इस तरकीब को हम डोपिंग कहते हैं। हम इसमें दो तरह कि इम्पुरिटी मिला सकते हैं ट्राईवलेंट या पेंटावलेंट. जिस इम्पुरिटी के बाहरी ऑर्बिट में तीन एलेक्ट्रोंस रहते है उसे हम ट्राईवलेंट इम्पुरिटी कहते हैं और जिसके बाहरी ऑर्बिट में पांच एलेक्ट्रोंस रहते है उसे हम पेंटावलेंट इम्पुरिटी कहते है। जब हम किसी इंट्रीसिक सेमीकंडक्टर में इम्पुरिटी मिला देते हैं तो वो एक्सट्रीसिक सेमीकंडक्टर कहलाता है।
१५८५ ईसा पूर्व

१५८५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५८५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एमी वाइनहाउस

यह इंग्लैंड की ग्रेमी और ब्रिट अवार्ड विजेता प्रसिद्ध गायिका थीं। उनके गानों को यूनीवर्सल नामक कंपनी जारी करती थी। उन्होंने शराब और ड्रग्स की लत के चलते कठिन समय बिताया था। नशे की लत दूर करने के लिए वो कुछ समय एक नशा मुक्ति केंद्र में भी रह चुकी थीं। 27 वर्ष की अवस्था में वे अपने उत्तरी लंदन के घर में मृत पाई गईं। उनकी मृत्यु का कारण अत्यधिक शराब का सेवन माना जाता है। उन्हें सर्बिया में एक कार्यक्रम के दौरान लोगों के तानों का सामना करना पड़ा था जब वो मंच पर बेहद नशे की अवस्था में आ गई थीं। इस घटना के बाद उन्होंने यूरोप का अपना पूरा दौरा ही रद्द कर दिया था। सर्बिया में 90 मिनट के अपने प्रदर्शन के दौरान वो बड़बड़ाते हुए दिखीं और मंच से कई बार गायब हो गईं.
४चैन

४चैन एक अंतरजाल-स्थित विचार-विमर्श मंच, जो विश्व के सबसे लोकप्रिय जालस्थलों से एक है। यहाँ पर चर्चा आंग्ल भाषा में होती है, हालांकि विश्वभर के बुद्धिजीवी यहाँ एकत्रित होते हैं। कर्मचारियों के सिवाय यहाँ कोई पंजीकृत सदस्य नहीं है - ४चैन पर बुद्धिजीवी प्रायः अज्ञात नाम से अपने विचार व्यक्त करते हैं। यह विश्व के सबसे अधिक अराजकतावादी और प्रभावशाली जालस्थलों में से एक है।
४चैन की स्थापना वि. स. २०६० (२००३ ईस्वी) में की गयी थी। इसके मूल संस्थापक श्री क्रिस्टोफर पूल आजकल गूगल के कर्मचारी हैं, जबकि इसके वर्तमान स्वामी श्री हिरोयुकी निशिमूरा हैं। मूलतः: ४चैन पर जापानी संस्कृति के प्रेमी मांगा एवं ऐनिमे जैसे विषयों पर चर्चा करते थे। परंतु समय के साथ-साथ यहाँ पर अन्य विषयों में रूचि रखने वाले बुद्धिजीवी भी एकत्रित होने लगे। आज ४चैन पर भाँति-भाँति के समुदाय ("बोर्ड") हैं: इतिहास, कला, खेल, गणित, चलचित्र, परिवहन, प्रकृति, प्रौद्योगिकी, मानविकी, यात्रा, राजनीति, विज्ञान, व्यापार, शस्त्र, संगीत, संस्कृति, समाचार, साहित्य, स्वास्थ्य आदि।
४चैन अंतरजाल सक्रियतावाद एक प्रमुख केंद्र है। वि. स. २०७३ (ईस्वी २०१६) के संयुक्त राज्य राष्ट्रपति चुनाव के समय ४चैन विजेता श्री डॉनल्ड ट्रम्प के समर्थकों का यह एक प्रमुख मंच था। विश्व-विख्यात संघ एनोनिमस की उत्पत्ति यहीं पर हुई थी। लॉलकैट जैसे कई मीम भी यहीं से उद्भूत हुए। ४चैन के बुद्धिजीवियों ने कई अन्य अच्छे कार्यों में भी अपना योगदान दिया है, जैसे कि अपराधियों को पकड़ने में प्रशासन की सहायता, वृद्ध सैनकों के जन्मदिवस समारोह का आयोजन आदि।
रोहिणी तारा

रोहिणी या ऐल्डॅबरैन, जिसे बायर नामांकन में ऐल्फ़ा टौ (α Tau) कहते हैं, पृथ्वी से ६५ प्रकाश-वर्ष दूर वृष तारामंडल में स्थित एक नारंगी दानव तारा है। इसका पृथ्वी से देखा गया औसत सापेक्ष कांतिमान (यानि चमक का मैग्निट्यूड) ०.८७ है और यह अपने तारामंडल का सब से रोशन तारा है। पृथ्वी से भी दिखने वाले सारे तारों में से इसकी चमक सब से अधिक रोशन तारों में गिनी जाती है। संस्कृत में रोहिणी का अर्थ "लाल हिरण" होता है जो इस तारे की लालिमा की ओर इशारा है।

अन्य भाषाओँ में

रोहिणी को अंग्रेज़ी में "ऐल्डॅबरैन" (Aldebaran) कहते हैं जो मूलतः अरबी भाषा के "अल-दबरान" (الدبران) से आता है। अरबी में "अल-दबरान" का मतलब है "पीछा करने वाला" और सोचा जाता है के इस तारे का नाम यह इसलिए पड़ा क्योंकि आसमान में यह कृत्तिका तारागुच्छ (अंग्रेज़ी में "प्लीअडीज़ स्टार क्लस्टर") का पीछा करता हुआ प्रतीत आता है।

वर्णन

रोहिणी अपने केंद्र में मौजूद हाइड्रोजन इंधन ख़त्म कर चूका है लेकिन अभी इतना गरम नहीं हुआ है के इसमें हीलियम का नाभिकीय संलयन (न्यूक्लीयर फ्यूज़न) शुरू हो सके। फिर भी गुरुत्वाकर्षण के दबाव से इसका तापमान बहुत बढ़ चुका है जिस से इसकी गैस के फैलने से इस तारे का व्यास (डायामीटर) हमारे सूरज से ४४.२ गुना बड़ा हो चुका है और इस वक़्त ६ करोड़ किलोमीटर से अधिक है। इसकी चमक (निरपेक्ष कान्तिमान) हमारे सूरज की १५० गुना है।
जापान सागर

जापान सागर पश्चिमी प्रशांत महासागर का एक समुद्री अंश है। यह समुद्र जापान के द्वीपसमूह, रूस के साख़ालिन द्वीप और एशिया के महाद्वीप के मुख्य भूभाग के बीच स्थित है। इसके इर्द-गिर्द जापान, रूस, उत्तर कोरिया और दक्षिण कोरिया आते हैं। क्योंकि कुछ स्थानों को छोड़कर यह क़रीब-क़रीब पूरी तरह ज़मीन से घिरा हुआ है, इसलिए इसमें भी भूमध्य सागर की तरह महासागर के ज्वार-भाटा की बड़ी लहरें नहीं आती। अन्य सागरों की तुलना में जापान सागर के पानी में मिश्रित ऑक्सिजन की तादाद अधिक है जिस से यहाँ मछलियों की भरमार है।
जापान सागर का क्षेत्रफल ९,७८,००० वर्ग किमी है और इसकी सब से अधिक गहराई सतह से ३,७४२ मीटर (१२,२७६ फ़ुट) नीचे तक पहुँचती है। इसके इर्द गिर्द ७,६०० किमी के तट हैं, जिसमें से लगभग आधा रूस की धरती पर पड़ता है। नीचे समुद्र के फ़र्श पर तीन बड़ी द्रोणियाँ हैं: उत्तर में "जापान द्रोणी", दक्षिण-पश्चिम में "त्सुशिमा द्रोणी" और दक्षिण-पूर्व में "यामातो द्रोणी"। जापान द्रोणी सबसे गहरा क्षेत्र है और यहाँ का फ़र्श प्राचीन ज्वालामुखीय पत्थर से बना हुआ है। माना जाता है कि पिछले हिमयुग की चरम स्थिति में जब समुद्र की सतह वर्तमान युग से नीचे थी तो जापान एशिया के मुख्य भाग से धरती द्वारा जुड़ा हुआ था। भू-वैज्ञानिकों का मानना है कि उस समय जापान सागर आधुनिक कैस्पियन सागर की भाँती एक ज़मीन से घिरा हुआ बंद समुद्र था।
राष्ट्रभक्ति

अपने देश से प्रेम करना और सदा उसका कल्याण सोचना राष्ट्रभक्ति या देशभक्ति (Patriotism) कहलाता है।
कुशनाभ

कुशनाभ अयोध्यापति कुश की रानी वैदर्भी के गर्भ से जन्मे चार पुत्रों में से कनिष्ठ पुत्र जिन्होंने 'महोदय' नामक नगर बसाया। इनकी पत्नी धृताची के सौ कन्याएँ और एक पुत्र गाधि हुए। वायु ने इनकी सौ कन्याओं से विवाह का प्रस्ताव किया तो उन्होंने इनकार कर दिया जिसपर वायु ने उन सबको कुबड़ी हो जाने का शाप दे दिया। इसी से महोदय नगर का नाम कान्यकुब्ज पड़ गया।
बिदुपुर प्रखण्ड (वैशाली)

बिदुपुर प्रखण्ड हाजीपुर से १५ किमी पुरब की ओर स्थित है। मथुरा नामक ग्राम इसी प्रखण्ड में है।
शेरजंग गर्ग

डॉ शेरजंग गर्ग (जन्म 29 मई, 1937 को देहरादून में) हिन्दी साहित्यकार हैं। हिन्दी में इनकी व्यंग्य-ग़ज़लें और इनका शोध-प्रबंध 'स्वातंत्र्‌योत्तर हिन्दी-कविता में व्यंग्य' चर्चित रहे। 'बाज़ार से गुज़रा हूं', 'दौरा अंतर्यामी का', 'क्या हो गया कबीरों को' और 'रिश्वत-विषवत' डॉ गर्ग की प्रमुख व्यंग्य-कृतियां हैं।
ध्यान (योग)

ध्यान की पद्धति

ध्यान करने के लिए व्यक्ति की रुचि के अनुसार अनेक प्रकार की पद्धति है जिसमें से कुछ पद्धतियाँ निम्न प्रकार की है:-

मुख्य पद्धति

ध्यान करने के लिए स्वच्छ जगह पर स्वच्छ आसन पे बैठकर साधक अपनी आँखे बंध करके अपने मन को दूसरे सभी संकल्प-विकल्पो से हटाकर शांत कर देता है। और ईश्वर, गुरु, मूर्ति, आत्मा, निराकार परब्रह्म या किसी की भी धारणा करके उसमे अपने मन को स्थिर करके उसमें ही लीन हो जाता है। जिसमें ईश्वर या किसीकी धारणा की जाती है उसे साकार ध्यान और किसी की भी धारणा का आधार लिए बिना ही कुशल साधक अपने मन को स्थिर करके लीन होता है उसे योग की भाषा में निराकार ध्यान कहा जाता है। गीता के अध्याय-६ में श्रीकृष्ण द्वारा ध्यान की पद्धति का वर्णन किया गया है।
ध्यान करने के लिए पद्मासन, सिद्धासन, स्वस्तिकासन अथवा सुखासन में बैठा जा सकता है। शांत और चित्त को प्रसन्न करने वाला स्थल ध्यान के लिए अनुकूल है। रात्रि, प्रात:काल या संध्या का समय भी ध्यान के लिए अनुकूल है। ध्यान के साथ मन को एकाग्र करने के लिए प्राणायाम, नामस्मरण (जप), त्राटक का भी सहारा लिया जा सकता है। ध्यान में ह्रदय पर ध्यान केन्द्रित करना, ललाट के बीच अग्र भाग में ध्यान केन्द्रित करना, स्वास-उच्छवास की क्रिया पे ध्यान केन्द्रित करना, इष्टदेव या गुरु की धारणा करके उसमे ध्यान केन्द्रित करना, मन को निर्विचार करना, आत्मा पे ध्यान केन्द्रित करना जैसी कई पद्धतियाँ है। ध्यान के साथ प्रार्थना भी कर सकते है। साधक अपने गुरु के मार्गदर्शन और अपनी रुचि के अनुसार कोई भी पद्धति अपनाकर ध्यान कर सकता है।
ध्यान के अभ्यास के प्रारंभ में मन की अस्थिरता और एक ही स्थान पर एकांत में लंबे समय तक बैठने की अक्षमता जैसी परेशानीयों का सामना करना पड़ता है। निरंतर अभ्यास के बाद मन को स्थिर किया जा सकता है और एक ही आसन में बैठने के अभ्यास से ये समस्या का समाधान हो जाता है। सदाचार, सद्विचार, यम, नियम का पालन और सात्विक भोजन से भी ध्यान में सरलता प्राप्त होती है।
ध्यान का अभ्यास आगे बढ़ने के साथ मन शांत हो जाता है जिसको योग की भाषा में चित्तशुद्धि कहा जाता है। ध्यान में साधक अपने शरीर, वातावरण को भी भूल जाता है और समय का भान भी नहीं रहता। उसके बाद समाधिदशा की प्राप्ति होती है। योगग्रंथो के अनुसार ध्यान से कुंडलिनी शक्ति को जागृत किया जा सकता है और साधक को कई प्रकार की शक्तियाँ प्राप्त होती है। पतंजलि योग में मुख्य आठ प्रकार की शक्तियों का वर्णन किया गया है।
देविका रानी

जीवनी

देविका रानी, भारतीय रजतपट की पहली नायिका, का जन्म वाल्टेयर (विशाखापत्तनम) में हुआ था। वे विख्यात कवि श्री रवीन्द्रनाथ टैगोर के वंश से सम्बंधित थीं, श्री टैगोर उनके चचेरे परदादा थे। देविका रानी के पिता कर्नल एम॰एन॰ चौधरी मद्रास (अब चेन्नई) के पहले 'सर्जन जनरल' थे। उनकी माता का नाम श्रीमती लीला चौधरी था।
स्कूल की शिक्षा समाप्त करने के बाद 1920 के दशक के आरंभिक वर्षों में देविका रानी नाट्य शिक्षा ग्रहण करने के लिये लंदन चली गईं और वहाँ वे 'रॉयल एकेडमी ऑफ ड्रामेटिक आर्ट' (RADA) और रॉयल 'एकेडमी ऑफ म्युजिक' नामक संस्थाओं में भर्ती हो गईं। वहाँ उन्हें 'स्कालरशिप' भी प्रदान किया गया। उन्होंने 'आर्किटेक्चर', 'टेक्सटाइल' एवं 'डेकोर डिजाइन' विधाओं का भी अध्ययन किया और 'एलिजाबेथ आर्डन' में काम करने लगीं।
अध्ययन काल के मध्य देविका रानी की मुलाकात हिमांशु राय से हुई। हिमांशु राय ने देविका रानी को लाइट ऑफ एशिया नामक अपने पहले प्रोडक्शन के लिया सेट डिजाइनर बना लिया। सन् 1929 में उन दोनों ने विवाह कर लिया। विवाह के बाद हिमांशु राय को जर्मनी के प्रख्यात यू॰एफ॰ए॰ स्टुडिओ में 'ए थ्रो ऑफ डाइस' नामक फिल्म बनाने के लिये निर्माता का काम मिल गया और वे सपत्नीक जर्मनी आ गये।
भारत में भी उन दिनों चलचित्र निर्माण का विकास होने लग गया था अतः हिमांशु राय अपने देश में फिल्म बनाने का विचार करने लगे और वे देविका रानी के साथ स्वदेश वापस आ गये। भारत आकर उन्होंने फिल्में बनाना शुरू कर दिया और उनकी फिल्मों में देविका रानी नायिका का काम करने लगीं। सन् 1933 में उनकी फिल्म कर्मा प्रदर्शित हुई और इतनी लोकप्रिय हुई कि लोग देविका रानी को कलाकार के स्थान पर स्टार सितारा कहने लगे| इस तरह देविका रानी भारतीय सिनेमा की पहली महिला फिल्म स्टार बनीं। 
देविका रानी और उनके पति हिमांशु राय ने मिलकर बांबे टाकीज़ स्टुडिओ की स्थापना की जो कि भारत के प्रथम फिल्म स्टुडिओं में से एक है। बांबे टाकीज़ को जर्मनी से मंगाये गये उस समय के अत्याधुनिक उकरणों से सुसज्जित किया गया। अशोक कुमार, दिलीप कुमार, मधुबाला जैसे महान कलाकारों ने बांबे टाकीज़ में काम कर चुके है। अछूत कन्या, किस्मत, शहीद, मेला जैसे अत्यंत लोकप्रिय फिल्मों का निर्माण वहाँ पर हुआ है। अछूत कन्या उनकी बहुचर्चित फिल्म रही है क्योंकि वह फिल्म एक अछूत कन्या और एक ब्राह्मण युवा के प्रेम प्रसंग पर आधारित थी|
सन् 1940 में देविका रानी विधवा हो गईं। बांबे टाकीज का सम्पूर्ण संचालन उनके पति हिमांशु राय किया करते थे। देविका रानी ने अपने स्टुडिओ बांबे टाकीज़ के संचालन के लिये जी जान लड़ा दिया परंतु सन् 1943 में सशधर और अशोक कुमार तथा अन्य विश्वसनीय लोगों के स्टुडिओ से नाता तोड़ लेने की वजह से वे असहाय हो गईं। उन लोगों ने बांबे टाकीज़ से सम्बंध समाप्त करके फिल्मिस्तान नामक नया स्टुडिओ बना लिया। परिणामस्वरूप देविका रानी को फिल्मों से अपना नाता तोड़ना पड़ा| उन्होंने रूसी चित्रकार स्वेतोस्लाव रॉरिक के साथ सन् 1945 में विवाह कर लिया और बंगलौर में जाकर बस गईं।
देविका रानी का अंतिम संस्कार सम्पूर्ण राजकीय सम्मान के साथ किया गया था।

नामांकन और पुरस्कार

भारत के राष्ट्रपति ने सन् 1958 में देविका रानी को पद्मश्री सम्मान प्रदान किया। उन्हें सन् 1970 में प्रथम बार दादा साहेब फाल्के पुरस्कार प्राप्त करने का गौरव भी मिला|
याह्या ख़ान

जनरल आग़ा मुहम्मद याहया ख़ान क़िज़िलबश (آغا محمد یحیی خان‎, जन्म: ४ फ़रवरी १९१७, मृत्यु: १० अगस्त १९८०) पाकिस्तान के सैनिक तानाशाह और तीसरे राष्ट्रपति थे। उनका शासन सन् १९६९ में शुरू हुआ और दिसम्बर १९७१ में भारत-पाकिस्तान के दरम्यान लड़े गए बंगलादेश युद्ध के बाद ख़त्म हुआ। वे अयूब ख़ान के शासन से इस्तीफ़ा देने के बाद पाकिस्तान के मुख्य शासक बने थे और उनके बाद ज़ुल्फ़िकार अली भुट्टो ने शासन की बागडोर संभाली। पूर्वी पाकिस्तान के बंगाली समुदाय में विद्रोह की भावना को कुचलने के प्रयास में उसे और भी भड़का देने और फिर भारतीय सहायता से बंगलादेश के टूटकर अलग होने जाने के लिए अक्सर याहया ख़ान की नीतियों को ज़िम्मेदार ठहराया जाता है।
धौला कुआँ

धौला कुआँ दक्षिण पश्चिम दिल्ली का महात्मा गाँधी मार्ग पर स्थित एक चौराहे का, तथा उससे लगे रिहायशी क्षेत्र का नाम है। पहले यहाँ एक गोल-चक्कर था, जिसे हटाकर दिल्ली सरकार द्वारा पुलों की एक निर्बाध श्रंखला से इसे एक नया रूप दिया गया। यहीं से राष्ट्रीय राजमार्ग ८ प्रारम्भ होता है, जो जयपुर की तरफ जाता हैं। मेट्रो की एयरपोर्ट लाइन से भी इसे जोड़ दिया गया है। यहाँ एक अनाधिकारिक बस अड्डा भी है, जहाँ से हरियाणा तथा राजस्थान के कुछ नगरों तक के लिए बस सेवा का संचालन होता है।
इंदूमति

ये विदर्भराज भोज की बहन, राजा अज की पत्नी और दशरथ की माता थी। पूर्व जन्म में यह (हारिणी) अप्सरा थीं। इंद्र ने इन्हें तृणबिंदु ऋषि की तपस्या भंग करने के लिए भेजा था। ऋषि ने इन्हें मनुष्य योनि में जन्म पाने का अभिशाप दे दिया था। इनके अत्यंत विनय करने पर ऋषि ने इनको स्वर्गीय पुष्प का प्रदर्शन करने पर फिर से इंद्र लोक में वापस हो सकने का वचन प्रदान किया था। एक बार जब ये अज के साथ वाटिका विहार कर रही थी उस समय इन्हें नींद आ गई। ये लता मंडप में सोइ हुई थी। नारद जी, जो उसी समय संयोग वश स्वर्ग से आ रहे थे, वीणा से पारिजात की माला इनके ऊपर गिर पड़ी। फलतः ये दिवंगत होकर पुनः इंद्रलोक पहुँच गई।
उग्रतारा मन्दिर

उग्रो तारा मंदिर पूर्वोत्तर भारत में गुवाहाटी शहर के केंद्र में  लोटैसिल (लतासिल) क्षेत्र में जोर पुखुरी टैंकों के पश्चिमी ओर स्थित तारा (देवी) को समर्पित मन्दिर है। शहर के पूर्वी भाग में उज़ान बाज़ार में उग्रतारा मंदिर एक महत्वपूर्ण शक्ति मंदिर है । मान्यतानुसार भगवान शिव की प्रथम पत्नी सती की नाभि यहां गिरी थी। असम में उग्रतारा की पहचान आमतौर पर बौद्ध पंथों के तक्ष-कांता, एक-जटा आदि से भी की जाती है।
ताण्ड्य ब्राह्मण

ताण्ड्य ब्राह्मण सामवेद का सर्वप्रमुख ब्राह्मणग्रन्थ है। इसका सम्बन्ध सामवेद की ताण्डि-शाखा से है। इसीलिए इसका नाम ताण्ड्य है। इसमें २५ अध्याय हैं, इसलिए इसे 'पंचविंश ब्राह्मण' भी कहते हैं। विशालकाय होने के कारण इसकी संज्ञा 'महाब्राह्मण' है। इसमें यज्ञ के विविध रूपों का प्रतिपादन किया गया है, जिसमें एक दिन दिन से लेकर सहस्त्रों वर्षों तक समाप्त होने वाले यज्ञ वर्णित हैं।
पाले, गोवा

भूगोल

पाले 15.35°N 73.87°E के निर्देशांक पर स्थित है। इसकी औसत ऊँचाई 0 मीटर है।

जनसांख्यिकी

भारत की 2001 की जनगणना के अनुसार, पाले की जनसंख्या 5,706 है। कुल जनसंख्या में पुरुष 53%, और महिलाएँ 47% हैं। यहाँ की औसत साक्षरता दर 75% है जो राष्ट्रीय साक्षरता दर 59.5% से अधिक है जिसमें से पुरुष साक्षरता दर 82% और महिला साक्षरता दर 67% है। 10% लोग 0-6 वर्ष आयुवर्ग के हैं।
सुख ई (म्युजिशियन-सिंगर)

प्रारंभिक जीवन

सुख ई का जन्म गढ़शंकर, पंजाब में हुआ था, बाद में वे उच्च शिक्षा के लिए चंडीगढ़ में आकर रहने लगे।उन्होंने वहां पर सुख ई म्यूजिकल डॉक्टरज़ नाम के बैंड की स्थापना की।इस बैंड में प्रीत हुण्डल, गायक ए-के और रैपर बिलिंग सिंह के साथ सुख ई ने कई सारे गाने रिकॉर्ड किये हैं।
आशा नेगी

व्यक्तिगत जीवनी

नेगी के जन्म देहरादून, उत्तराखण्ड में हुआ था। इनकी शिक्षा वहीं से हुई थी। २००९ में उन्होंने मिस उत्तराखंड २००९ के ताज की उपलब्धि प्राप्त की थी। उसके बाद इन्होंने अपने अभिनय के करियर की शुरुआत की। इसके लिए वह मुंबई गई थी।
अब्दुल कय्यूम खान जतोई

अब्दुल कय्यूम खान जतोई एक राजनीतिज्ञ है पाकिस्तान के राष्ट्रीय विधानसभा में | वह NA-180 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
सुहासी धामी

प्रारंभिक जीवन

सुहै की माँ एक प्रसिद्ध अभिनेत्री है। सुहासी उसके बचपन के दिनों में उसकी माँ की स्टेज शो में भाग लेने के लिए इस्तेमाल किया। अब वह २४ साल पुराना है। सुहासी २ दक्षिण भारतीय फिल्मों में काम किया, उनमें से एक बॉक्स ऑफिस पर बड़ी हिट थे। उसका पहला धारावाहिक अन्तरिक्ष था। वह भी स्टार प्लस में धारावाहिक एक चाबी हैं पदोस में में अभिनय किया है और भी कई विज्ञापन फिल्मों किया।

व्यवसाय

सुहासी एक प्रशिक्षित शास्त्रीय नर्तक, गायक, अभिनेत्री और मॉडल है उसके सौंदर्य के लिए विख्यात है। वह मंच पर 'भरत नाट्यम' का प्रदर्शन किया। Suhasi हमेशा अभिनय के क्षेत्र में कैरियर बनाने का सपना देखा था, अंत में उसके पोर्टफोलियो बनाने और मुंबई के बाद जल्द ही आने के लिए अपने सपनों को पूरा. वह स्टार प्लस दैनिक साबुन अन्तरिक्ष शीर्षक है में अभिनय का मौका मिला है। शो और धारावाहिक में उसके प्रदर्शन के दर्शकों के बीच अच्छी तरह से किया भी बहुत लोगों द्वारा की सराहना की गई थी। सुहासी तो धारावाहिक एक छबी हैं पदोस में जो स्टार प्लस पर प्रसारित मिला। शो पर चला गया करने के लिए दर्शकों के बीच एक बड़ी हिट हो। सुहासी भी शो में उर्मि की भूमिका निभा रहा है के बाद प्रसिद्धि के लिए गुलाब. वह कई ब्रांडों के लिए कई विज्ञापन फिल्मों का था और उसके स्टार शक्ति और सेलिब्रिटी बढ़ रही है। सुहासी वर्तमान राजश्री प्रोडक्शंस, जो ज़ी टीवी पर प्रसारित होता है के बैनर तले टीवी धारावाहिक यहाँ मैं घर घर खेली में काम कर रहा है। वह धारावाहिक में स्वर्ण (स्वर्ण सौंदर्य) आभा और अलबेली की भूमिका निभाता है। वह करण ग्रोवर और यहाँ मैं घर घर खेली के कलाकारों के सदस्यों के साथ बहुत करीबी दोस्त है। वह सर्वश्रेष्ठ दीदी और ज़ी रिश्ते अवार्ड्स में सर्वश्रेष्ठ बेटी पुरस्कार पुरस्कार जीता है। सुहासी वर्तमान में सोनी टीवी कि शनि और सूर्य रात ९:०० पर प्रसारित होता है पर में प्रदर्शित होने के कॉमेडी श्रृंखला कहानी कॉमेडी सर्कस की।

फिल्मोग्राफी

सुहासी तेलुगू में फिल्म वादे कवाली के साथ शुरू हुआ। वह हिन्दी गायक केके का हमसफर में गीत "आसमान के (आकाश) में दिखाई दिया। वह को किरण श्रीनिवास जो तेलुगू में मनसु पिलिचिंदी के रूप में करार दिया गया था, के साथ एक कन्नड़ फिल्म हागे सुमाने किया है।

मॉडलिंग

सुहासी टाटा मैजिक, रेमंड्स, माधवन के साथ यूनिवर्सल, स्लाइस, यामाहा, मोप्लीज और २००० के दशक भर में फोर्ड TVC की तरह कई ब्रांडों के लिए मॉडलिंग की।
चीनी व्यंजन

चीनी व्यंजन चीन के प्रांतों में व्युत्पन्न खाद्य पदार्थों की विभिन्न शैलियों में से कोई भी है, जो विश्व के अन्य भागों में - एशिया से अमेरिकास, ऑस्ट्रेलिया, पश्चिमी यूरोप और दक्षिणी अफ़्रीका तक बहुत ही लोकप्रिय हो गए हैं। जहां ऐतिहासिक आप्रवासी चीनी आबादी बसी हों, वहीं भोजन की शैली विकसित हुई है - उदाहरण के लिए अमेरिकी चीनी व्यंजन और भारतीय चीनी व्यंजन चीनी व्यंजन के प्रमुख उदाहरण हैं, जिनका स्थानीय स्वाद के अनुरूप अनुकूलन किया गया है। हाल के वर्षों में, चीनी व्यंजन के क़द्रदान पूर्वी यूरोप और दक्षिण एशिया में भी उभरे हैं। पाक माइकेलिन गाइड ने भी अपने प्रकाशनों के हांगकांग और मकाओ संस्करण स्थापित करते हुए, चीनी व्यंजन में रुचि दर्शाई है।

प्रस्तुति

चीनी भोजन के अधिकांश व्यंजनों में, खाद्य पदार्थ को सीधे उठा कर खाने लायक़ क़ौर भर टुकड़ों में तैयार किया जाता है। पारंपरिक चीनी संस्कृतियों में, मेज़ पर चॉपस्टिकों का उपयोग किया जाता है।
पारंपरिक चीनी व्यंजन विपरीत पर आधारित होते हैं, जिससे गरम का संतुलन ठंडे से, अचार का संतुलन ताज़ा से और मसालेदार का संतुलन नरम से होता है।